title: 2010/615/EU: Sklep Sveta z dne 17. maja 2010 o podpisu Prostovoljnega sporazuma o partnerstvu med Evropsko unijo in Republiko Kongo o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT)

text:
               15.10.2010

               SL

               Uradni list Evropske unije

               L 271/1

         SKLEP SVETA
   z dne 17. maja 2010
   o podpisu Prostovoljnega sporazuma o partnerstvu med Evropsko unijo in Republiko Kongo o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT)
   (2010/615/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207 Pogodbe, v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropska komisija je maja 2003 sprejela sporočilo Evropskemu parlamentu in Svetu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“, v katerem je pozvala, naj se z oblikovanjem prostovoljnih sporazumov o partnerstvu z državami proizvajalkami lesa sprejmejo ukrepi za preprečevanje nezakonite sečnje. Sklepi Sveta o navedenem akcijskem načrtu so bili sprejeti oktobra 2003 (1).

               (2)

               Svet je 5. decembra 2005 pooblastil Komisijo, da začne pogajanja o sporazumih o partnerstvu z namenom izvajanja akcijskega načrta EU za FLEGT.

               (3)

               Svet je 20. decembra 2005 sprejel Uredbo (ES) št. 2173/2005 (2), s katero je bila vzpostavljena shema izdajanja dovoljenj FLEGT za uvoz lesa v Unijo iz držav, s katerimi je Unija sklenila prostovoljne sporazume o partnerstvu.

               (4)

               Pogajanja z Republiko Kongo so se zaključila, Prostovoljni sporazum o partnerstvu med Evropsko unijo in Republiko Kongo o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (v nadaljnjem besedilu: Sporazum) pa je bil parafiran 9. maja 2009.

               (5)

               Sporazum bi bilo treba podpisati s pridržkom njegove naknadne sklenitve –

         SPREJEL NASLEDNJI SKLEP:
   Člen 1
   Podpis Prostovoljnega sporazuma o partnerstvu med Evropsko unijo in Republiko Kongo o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) se odobri v imenu Unije s pridržkom sklenitve Sporazuma (3).
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije podpiše(-jo) Sporazum s pridržkom njegove sklenitve.
   Člen 3
   Ta sklep začne veljati z dnem sprejetja.

      V Bruslju, 17. maja 2010

            Za Svet

            Predsednica

         E. ESPINOSA

      (1)  UL C 268, 7.11.2003, str. 1.

      (2)  UL L 347, 30.12.2005, str. 1.

      (3)  Besedilo sporazuma bo objavljeno skupaj s sklepom o njegovi sklenitvi.


title: 2011/32/EU: Sklep Komisije z dne 19. januarja 2011 o zaključku protidampinškega postopka v zvezi z uvozom prečiščene tereftalne kisline in njenih soli s poreklom iz Tajske

text:
               20.1.2011

               SL

               Uradni list Evropske unije

               L 15/22

         SKLEP KOMISIJE
   z dne 19. januarja 2011
   o zaključku protidampinškega postopka v zvezi z uvozom prečiščene tereftalne kisline in njenih soli s poreklom iz Tajske
   (2011/32/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 9 Uredbe,
   po posvetovanju s Svetovalnim odborom,
   ob upoštevanju naslednjega:
   1.   POSTOPEK

   1.1   Začetek

               (1)

               Evropska komisija („Komisija“) je 22. decembra 2009 z obvestilom, objavljenim v Uradnem listu Evropske unije
                   (2) („obvestilo o začetku“), napovedala začetek protidampinškega postopka v zvezi z uvozom prečiščene tereftalne kisline in njenih soli („PTA“) s poreklom iz Tajske („zadevna država“) v Unijo.

               (2)

               Protidampinški postopek se je začel po pritožbi, ki sta jo 13. novembra 2009 vložila BP Aromatics Limited NV in CEPSA Quimica S.A. („pritožnika“), ki predstavljata glavni delež, v tem primeru več kot 50 % celotne proizvodnje PTA v Uniji. Pritožba je vsebovala dokaze prima facie o dampingu zadevnega izdelka s poreklom iz zadevne države in znatni škodi, ki je nastala zaradi tega, kar je zadostovalo za upravičenost začetka postopka.

               (3)

               Komisija je istega dne z obvestilom, objavljenim v Uradnem listu Evropske unije
                   (3), objavila začetek protisubvencijskega postopka v zvezi z uvozom PTA s poreklom iz Tajske v Unijo. Ta preiskava je bila zaključena s Sklepom Komisije 2011/31/EU (4).

         1.2   Strani, ki jih postopek zadeva

               (4)

               Komisija je pritožnika, druge znane proizvajalce Unije, znane proizvajalce izvoznike iz Tajske, predstavnike zadevne države izvoznice ter znane uvoznike in uporabnike uradno obvestila o začetku postopka. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku. Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno.

               (5)

               Komisija je poslala vprašalnike pritožnikoma, drugim znanim proizvajalcem Unije, znanim proizvajalcem izvoznikom na Tajskem, znanim uvoznikom in uporabnikom zadevnega izdelka ter vsem drugim stranem, ki so zahtevale vprašalnik v roku iz obvestila o začetku.

               (6)

               Izpolnjene vprašalnike so poslali trije znani tajski proizvajalci izvozniki, trije proizvajalci Unije, en uvoznik Unije in pet uporabnikov v Uniji.

               (7)

               Komisija je zbrala in preverila vse informacije, ki so bile po njenem mnenju potrebne za ugotovitev dampinga, nastale škode in interesa Unije. Preveritveni obiski so bili izvedeni v prostorih naslednjih družb:

                           (a)

                           proizvajalci v Uniji:

                                       —

                                       BP Aromatics Limited NV, Geel, Belgija,

                                       —

                                       CEPSA Química, S.A., Madrid, Španija,

                                       —

                                       Lotte Chemical UK Ltd (prej Artenius), Wilton, Redcar, Združeno kraljestvo;

                           (b)

                           uvoznik v Uniji:

                                       —

                                       Mitsui & Co. Benelux NV, Bruselj, Belgija

                           (c)

                           uporabniki v Uniji:

                                       —

                                       DSM Powder Coating Resins B.V., Zwolle, Nizozemska,

                                       —

                                       M&G Polimeri Italia SPA, Patrica (Frosinone), Italija,

                                       —

                                       NOVAPET S.A., Barbastro (Huesca), Španija,

                                       —

                                       UAB NEO Group, Klaipeda, Litva;

                           (d)

                           proizvajalci izvozniki na Tajskem:

                                       —

                                       TPT Petrochemicals Public Company Ltd., Bangkok, Tajska (v nadaljnjem besedilu: TPT),

                                       —

                                       Indorama Petrochem Ltd., Bangkok, Tajska (v nadaljnjem besedilu: Indorama),

                                       —

                                       Siam Mitsui PTA Company Ltd., Bangkok, Tajska (v nadaljnjem besedilu: SMPC);

                           (e)

                           povezani izvoznik:

                                       —

                                       Mitsui Chemicals Inc, Tokio, Japonska (v nadaljnjem besedilu: MCI) – zastopnik izvozne prodaje in delničar SMPC.

               (8)

               Glede na to, da sta družbi TPT in Indorama v lasti iste krovne družbe, bosta v tem dokumentu imenovani „skupina Indorama“.

         1.3   Obdobje preiskave in obravnavano obdobje

               (9)

               Preiskava dampinga in škode je zajela obdobje od 1. decembra 2008 do 30. novembra 2009 (v nadaljnjem besedilu: obdobje preiskave ali OP). Preučevanje trendov, pomembnih za oceno škode, je obsegalo obdobje od 1. januarja 2006 do konca obdobja preiskave („obravnavano obdobje“).

         2.   ZADEVNI IZDELEK IN PODOBNI IZDELEK

   2.1   Zadevni izdelek

               (10)

               Zadevni izdelek je tereftalna kislina in njene soli s čistočo 99,5 mas. % ali več, trenutno uvrščen v oznako KN ex 2917 36 00 („zadevni izdelek“).

               (11)

               PTA se pridobiva s čiščenjem surove tereftalne kisline, ki je produkt reakcije med paraksilenom (PX) in topilom ter raztopino katalizatorja.

         2.2   Podobni izdelek

               (12)

               Ugotovljeno je bilo, da imajo zadevni izdelek in PTA, proizveden in prodan na notranjem trgu Tajske, ter PTA, ki ga industrija Unije proizvaja in prodaja na trgu Unije, enake fizikalne in kemične lastnosti ter uporabe. Zato so se ti izdelki šteli za podobne v smislu člena 1(4) osnovne uredbe.

         3.   DAMPING

   3.1   Uvodne opombe

               (13)

               Vsi trije tajski proizvajalci izvozniki, navedeni v pritožbi, so predložili izpolnjene vprašalnike. Preiskava je pokazala, da ne obstaja noben drug tajski proizvajalec izvoznik PTA in da izpolnjeni vprašalniki predstavljajo 100 % tajskega izvoza na trg EU.

               (14)

               Ta tri podjetja so zahtevala izračun dampinga na podlagi mesečnih podatkov z utemeljitvijo, da so med OP cene surovin in posledično cene zadevnega izdelka znatno nihale. Zaradi razlogov iz uvodne izjave 26 se uporaba zahtevane metodologije ni štela za utemeljeno.

               (15)

               Opozoriti je treba, da je prodaja na domačem trgu in trgu EU temeljila na promptnih cenah, pogodbah na podlagi cen paraksilena (glavne surovine), ali formuli na podlagi cenovnega indeksa PTA na Kitajskem. Pri slednji je v številnih primerih prišlo do znatnega časovnega zamika, preden je bil končni indeks na voljo. Za uporabo formule je bilo treba upoštevati ureditev o izstavljanju računov, pri čemer je lahko bila končna cena določena več mesecev po izstavitvi prvega začasnega računa. Za popravek končne cene iz pogodbe so bili izdani opomini/dobropisi.

               (16)

               Spodaj opredeljena splošna metodologija je bila uporabljena pri vseh sodelujočih proizvajalcih izvoznikih na Tajskem.

         3.2   Normalna vrednost

               (17)

               Komisija je v skladu s členom 2(2) osnovne uredbe najprej ugotovila, ali je domača prodaja tajskih proizvajalcev dovolj reprezentativna, tj. ali celoten obseg take prodaje predstavlja vsaj 5 % njihovega celotnega obsega izvoza zadevnega izdelka v Unijo. Domača prodaja tajskih proizvajalcev se je v obdobju preiskave štela za dovolj reprezentativno.

               (18)

               Komisija je nato preučila, ali se domača prodaja podobnega izdelka lahko šteje za prodajo v običajnem poteku trgovanja v skladu s členom 2(4) osnovne uredbe. To je bilo izvedeno tako, da se je za podobni izdelek, ki se prodaja na domačem trgu, določil delež dobičkonosne domače prodaje neodvisnim strankam v OP.

               (19)

               Ker je obseg dobičkonosne prodaje podobnega izdelka predstavljal več kot 80 % celotnega obsega prodaje podobnega izdelka za vse tri proizvajalce, je normalna vrednost temeljila na dejanski domači ceni, izračunani kot tehtano povprečje celotne domače prodaje.

         3.3   Izvozna cena

               (20)

               Preiskava je pokazala, da je eden od sodelujočih proizvajalcev izvoznikov (SMPC) prodajal na trg EU prek svojega največjega delničarja (MCI, podjetje s sedežem na Japonskem), ki je nato ponovno prodajal številnim japonskim trgovcem, ki so dokončno prodajali stranem na trgu EU. Preučeno je bilo, ali sta MCI in največji japonski trgovec povezana in ali je takšna povezava vplivala na cene.

               (21)

               Ugotovljeno je bilo, da se najpomembnejša povezava nanaša na skupne deleže v zelo nizkih odstotkih, ki so jih imele japonske banke v imenu številnih upraviteljev. Zato je bilo ugotovljeno, da povezava ni takšne narave, da bi vplivala na raven cen. Dejansko so glede na (i) zgoraj opredeljene cenovne/pogodbene dogovore, ki so značilni za to industrijo, in (ii) zgoraj opisano naravo povezave med podjetji cene tržne. Zato je bilo ugotovljeno, da se lahko izvozna cena zadevnega izdelka določi na podlagi prodaje družbe MCI japonskim trgovcem.

               (22)

               Družbi MCI je bil poslan dopis, s katerim je bila obveščena o posledicah nesodelovanja, saj med preverjanjem v Tokiu odgovorne osebe niso imele popolnega dostopa do računovodskih informacij za določene popravke.

               (23)

               Zato je bilo sklenjeno, da se popravki izračunajo na podlagi razpoložljivih dejstev, v skladu s členom 18 osnovne uredbe. Zaradi tega je bila uporabljena naslednja metodologija. Za prevozne stroške je bil znesek popravka prilagojen navzgor na podlagi informacij, zbranih na kraju samem. Za ostale popravke so bili sporočeni zneski in neto prodajne cene preverjeni s pomočjo drugih neodvisnih virov, v tem primeru informacij, pridobljenih za druga dva tajska proizvajalca izvoznika, in ugotovljena je bila skladnost pri enakih vrstah prodaje. Preučena je bila alternativna metoda uporabe cen Eurostata, vendar ni bila uporabljena, ker je bila v Eurostatu vrednost za ta izdelek cena CIF ob datumu uvoza in ne prilagojena končna cena, določena v skladu s prodajno pogodbo in zgoraj opisanimi sistemi izstavljanja računov. Ta pristop je bil glede na strukturo trga, kot je pojasnjena v uvodni izjavi 15, izjemno primeren. Spomniti je treba, da je bila večina popravkov že preverjena na Tajskem.

         3.4   Primerjava

               (24)

               Primerjava med normalno vrednostjo in izvozno ceno je bila opravljena na podlagi cene franko tovarna.

               (25)

               Da bi zagotovili pošteno primerjavo med normalno vrednostjo in izvozno ceno, se v skladu s členom 2(10) osnovne uredbe v obliki prilagoditev ustrezno upoštevajo razlike, ki vplivajo na cene in primerljivost cen. Na podlagi tega so bile, kjer je bilo to primerno in upravičeno, izvedene prilagoditve za razlike v stroških prevoza, zavarovanja, pakiranja, kredita, manipulativnih stroških ter stroških provizij.

               (26)

               Primerjava med izvozno ceno in normalno vrednostjo je bila izvedena na letni podlagi. Zahteva proizvajalcev izvoznikov, da se primerjave izvajajo mesečno, je bila preučena, vendar ni bila izpolnjena, saj je bilo očitno, da ne bi spremenila splošne ugotovitve glede dampinga, tj. dampinga de minimis na ravni države.

         3.5   Stopnja dampinga

               (27)

               V skladu s členom 2(11) in (12) osnovne uredbe je bila stopnja dampinga za sodelujoče proizvajalce izvoznike na Tajskem določena na podlagi primerjave tehtane povprečne normalne vrednosti s tehtano povprečno izvozno ceno, kot je določeno zgoraj.

               (28)

               Na podlagi zgoraj navedene metodologije so stopnje dampinga, izražene kot delež cene CIF meja Unije brez plačane dajatve, naslednje:

                           Stopnja dampinga

                           Skupina Indorama

                           3,7 %

                           SMPC

                           Ni dampinga

               (29)

               Trije proizvajalci izvozniki (oba iz skupine Indorama in SMPC) ob primerjavi s podatki Eurostata predstavljajo celoten izvoz s poreklom iz Tajske. Da bi lahko ocenili, ali je bila na ravni države stopnja dampinga pod stopnjo de minimis, je bila določena tehtana povprečna stopnja dampinga na ravni države. Ugotovljeno je bilo, da je stopnja pod pragom de minimis, tj. 1,8 %.

               (30)

               Glede na stopnjo dampinga de minimis na ravni države ni treba uvesti začasnih ukrepov na uvoz PTA s poreklom iz Tajske.

         4.   ŠKODA, VZROČNA ZVEZA IN INTERES UNIJE

               (31)

               Glede na navedene ugotovitve v zvezi z dampingom se šteje, da ni treba predstaviti analize o škodi, vzročni zvezi in interesu Unije.

         5.   ZAKLJUČEK POSTOPKA

               (32)

               Postopek je zato treba zaključiti, saj je stopnja dampinga, ugotovljena za Tajsko, nižja od 2 %. Zainteresirane strani so bile o tem obveščene in so imele možnost predložiti pripombe.

               (33)

               Glede vprašanj dampinga so bile prejete pripombe od enega pritožnika, ki je menil, da bi morala Komisija zaradi ugotovljenih dejstev za SMPC uporabiti stopnjo dampinga, ugotovljeno za druga dva proizvajalca izvoznika (3,7 %). Trdilo se je, da bi bila v takšnem primeru stopnja dampinga de minimis. To je bilo treba zavrniti. Komisija je uporabila razpoložljiva dejstva glede povezane družbe z Japonske, saj je uporabila podatke družbe, ki so bili na voljo, jih prilagodila navzgor in primerjala z drugimi preverljivimi viri. Obremenitev družbe s stopnjo dampinga drugih izvoznikov v teh okoliščinah ne bi bila v skladu z določbami člena 18.

               (34)

               Isti pritožnik je trdil tudi, da imajo druge vlade drugačen pogled na preiskave v zvezi s PTA v podobnem OP. To je bilo treba zavrniti. V zvezi s tem je treba spomniti, da se dokazi, ki jih je predložil pritožnik, nanašajo na protidampinško dajatev, ki jo je Ljudska republika Kitajska uvedla na uvoz PTA iz Koreje in Tajske. Predložene informacije ne potrjujejo trditve te strani, saj ni nobenega dokaza o tem, kako sta bili normalna vrednost in izvozna cena določeni v tej kitajski protidampinški preiskavi. Poleg tega OP v preiskavi kitajskih organov zajema obdobje od 1. oktobra 2007 do 30. septembra 2008, medtem ko OP iz trenutne preiskave EU zajema obdobje od 1. decembra 2008 do 30. novembra 2009. Zato se obdobje, obravnavano v EU, močno razlikuje od obdobja v kitajski preiskavi.

               (35)

               Nobena zainteresirana stran ni predložila pripomb glede analize škode.

               (36)

               Nobena pripomba zainteresiranih strani torej ne spodbija ugotovitve, da zaščitni ukrepi niso potrebni.

               (37)

               Ob upoštevanju zgoraj navedenega je Komisija zato sklenila, da se protidampinški postopek v zvezi z uvozom prečiščene tereftalne kisline in njenih soli s poreklom iz Tajske v Unijo zaključi brez uvedbe protidampinških ukrepov –

         SPREJELA NASLEDNJI SKLEP:
   Edini člen
   Protidampinški postopek v zvezi z uvozom tereftalne kisline in njenih soli s čistočo 99,5 mas. % ali več, trenutno uvrščen v oznako KN ex 2917 36 00, s poreklom iz Tajske, se zaključi.

      V Bruslju, 19. januarja 2011

            Za Komisijo

            Predsednik

         José Manuel BARROSO

      (1)  UL L 343, 22.12.2009, str. 51.

      (2)  UL C 313, 22.12.2009, str. 17.

      (3)  UL C 313, 22.12.2009, str. 22.

      (4)  Glej stran 17 tega uradnega lista.


title: Sklep Sveta (EU) 2016/1623 z dne 1. junija 2016 o podpisu, v imenu Evropske unije, in začasni uporabi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani

text:
               16.9.2016

               SL

               Uradni list Evropske unije

               L 250/1

         SKLEP SVETA (EU) 2016/1623
   z dne 1. junija 2016
   o podpisu, v imenu Evropske unije, in začasni uporabi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 207(3) ter (4) in 209(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 12. junija 2002 pooblastil Komisijo za začetek pogajanj o sklenitvi sporazumov o gospodarskem partnerstvu s skupino afriških, karibskih in pacifiških držav.

               (2)

               Pogajanja so bila zaključena in Sporazum o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP (Bocvana, Lesoto, Mozambik, Namibija, Svazi in Južna Afrika), na drugi strani (v nadaljnjem besedilu: Sporazum) je bil parafiran 15. julija 2014.

               (3)

               Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisan v Cotonouju dne 23. junija 2000, poziva k sklenitvi sporazumov o gospodarskem partnerstvu, ki so skladni z zahtevami STO.

               (4)

               Člen 113(3) Sporazuma določa, da Unija in države SADC, ki izvajajo SGP, Sporazum začasno uporabljajo do začetka njegove veljavnosti.

               (5)

               Sporazum bi bilo treba podpisati v imenu Unije in ga začasno uporabljati glede zadev, ki spadajo v pristojnost Unije, do zaključka postopkov, potrebnih za njegovo sklenitev –

         SPREJEL NASLEDNJI SKLEP:
   Člen 1
   1.   Podpis Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani v imenu Unije se odobri s pridržkom sklenitve navedenega sporazuma.
   2.   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   1.   Glede zadev, ki sodijo v pristojnost Unije, Unija Sporazum začasno uporablja v skladu s členom 113(3) Sporazuma do zaključka postopka za njegovo sklenitev. To ne posega v delitev pristojnosti med Unijo in njenimi državami članicami v skladu s Pogodbama.
   2.   Člen 12(4) Sporazuma se s strani Unije ne uporablja začasno.
   3.   Komisija objavi obvestilo, ki navaja datum začetka začasne uporabe Sporazuma.
   Člen 4
   Sporazum se ne razlaga tako, kot da podeljuje pravice ali uvaja obveznosti, na katere se je možno neposredno sklicevati pred sodišči Unije ali držav članic.
   Člen 5
   Ta sklep začne veljati na dan sprejetja.

      V Bruslju, 1. junija 2016

            Za Svet

            Predsednik

         A.G. KOENDERS


title: 2010/758/EU: Sklep Sveta z dne 2. decembra 2010 o začetku avtomatizirane izmenjave daktiloskopskih podatkov v Bolgariji

text:
               8.12.2010

               SL

               Uradni list Evropske unije

               L 322/43

         SKLEP SVETA
   z dne 2. decembra 2010
   o začetku avtomatizirane izmenjave daktiloskopskih podatkov v Bolgariji
   (2010/758/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2), zlasti člena 20 in poglavja 4 Priloge Sklepa,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejmejo na podlagi poročila o oceni, ki je oprto na vprašalnik. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1. poglavja 4 Priloge k Sklepu 2008/616/PNZ vprašalnik, ki ga je pripravila ustrezna delovna skupina Sveta, zadeva vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za izmenjavo podatkov v ustrezni kategoriji podatkov.

               (5)

               Bolgarija je izpolnila vprašalnik o varstvu podatkov in vprašalnik o izmenjavi daktiloskopskih podatkov.

               (6)

               Bolgarija je opravila uspešen preskus z Avstrijo.

               (7)

               V Bolgariji je bil opravljen ocenjevalni obisk, o katerem je avstrijsko-španska ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave daktiloskopskih podatkov, je bilo predloženo Svetu –

         SPREJEL NASLEDNJI SKLEP:
   Člen 1
   Bolgarija za namene avtomatiziranega iskanja daktiloskopskih podatkov v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 9 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan njegovega sprejetja.

      V Bruslju, 2. decembra 2010

            Za Svet

            Predsednik

         M. WATHELET

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2008/151/ES: Sklep Sveta z dne 12. februarja 2008 o sklenitvi Sporazuma v obliki izmenjave pisem o začasni uporabi Protokola, ki za obdobje od 1. julija 2007 do 30. junija 2013 določa ribolovne možnosti in finančni prispevek v skladu s Sporazumom o partnerstvu v ribiškem sektorju med Evropsko skupnostjo in Republiko Slonokoščeno obalo o ribolovu v ribolovnih conah Slonokoščene obale

text:
               22.2.2008

               SL

               Uradni list Evropske unije

               L 48/37

         SKLEP SVETA
   z dne 12. februarja 2008
   o sklenitvi Sporazuma v obliki izmenjave pisem o začasni uporabi Protokola, ki za obdobje od 1. julija 2007 do 30. junija 2013 določa ribolovne možnosti in finančni prispevek v skladu s Sporazumom o partnerstvu v ribiškem sektorju med Evropsko skupnostjo in Republiko Slonokoščeno obalo o ribolovu v ribolovnih conah Slonokoščene obale
   (2008/151/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 300(2) v povezavi s členom 37 Pogodbe,
   ob upoštevanju predloga Komisije,
   ob upoštevanju naslednjega:

               (1)

               Skupnost je s pogajanji s Slonokoščeno obalo dosegla Sporazum o partnerstvu v ribiškem sektorju, ki plovilom Skupnosti zagotavlja ribolovne možnosti v vodah, ki so glede ribištva pod suverenostjo ali jurisdikcijo Slonokoščene obale.

               (2)

               Kot rezultat navedenih pogajanj je bil 5. aprila 2007 parafiran nov sporazum o partnerstvu v ribiškem sektorju.

               (3)

               Sporazum med Evropsko gospodarsko skupnostjo na eni strani in Republiko Slonokoščeno obalo na drugi strani o ribolovu v obalnih vodah slonokoščene obale (1) se razveljavi z novim sporazumom o partnerstvu v ribiškem sektorju.

               (4)

               Da bi zagotovili nadaljevanje ribolovnih dejavnosti plovil Skupnosti, se mora novi sporazum o partnerstvu v ribiškem sektorju začeti čim prej uporabljati. Pogodbenici sta zato parafirali Sporazum v obliki izmenjave pisem o začasni uporabi parafiranega protokola k novemu sporazumu o partnerstvu v ribiškem sektorju od 1. julija 2007.

               (5)

               V interesu Skupnosti je, da odobri navedeni sporazum v obliki izmenjave pisem.

               (6)

               Treba je opredeliti način razdeljevanja ribolovnih možnosti med države članice –

         SKLENIL:
   Člen 1
   Sporazum v obliki izmenjave pisem o začasni uporabi Protokola, ki za obdobje od 1. julija 2007 do 30. junija 2013 določa ribolovne možnosti in finančni prispevek v skladu s Sporazumom o partnerstvu v ribiškem sektorju med Evropsko skupnostjo in Republiko Slonokoščeno obalo ribolovu v ribolovnih conah Slonokoščene obale, se odobri v imenu Skupnosti.
   Besedilo sporazuma v obliki izmenjave pisem je priloženo temu sklepu.
   Člen 2
   Ribolovne možnosti, ki jih določa Protokol k Sporazumu, se med države članice razdelijo na naslednji način:

                           —

                           25 plovil z zaporno plavarico

               Francija:

               10 plovil

               Španija:

               15 plovil

                           —

                           15 plovil s površinskim parangalom

               Španija:

               10 plovil

               Portugalska:

               5 plovil

         Če zahtevki za dovoljenja iz teh držav članic ne pokrijejo vseh ribolovnih možnosti, določenih s Protokolom, lahko Komisija upošteva zahtevke za dovoljenja iz katere koli druge države članice.
   Člen 3
   Države članice, katerih plovila lovijo v skladu s Sporazumom iz člena 1, Komisijo uradno obvestijo o količinah posameznega staleža, ujetega v ribolovni coni Slonokoščene obale, v skladu s podrobnimi pravili, določenimi v Uredbi Komisije (ES) št. 500/2001 z dne 14. marca 2001 o podrobnih pravilih za uporabo Uredbe Sveta (EGS) št. 2847/93 o nadzoru ulova z ribiškimi plovili Skupnosti v vodah tretjih držav in mednarodnih vodah (2).
   Člen 4
   Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v obliki izmenjave pisem, ki je za Skupnost zavezujoč.

      V Bruslju, 12. februarja 2008

            Za Svet

            Predsednik

         A. BAJUK

      (1)  UL L 379, 31.12.1990, str. 3.

      (2)  UL L 73, 15.3.2001, str. 8.
    ---documentbreak---

               22.2.2008

               SL

               Uradni list Evropske unije

               L 48/39

         SPORAZUM
   v obliki izmenjave pisem o začasni uporabi Protokola, ki za obdobje od 1. julija 2007 do 30. junija 2013 določa ribolovne možnosti in finančni prispevek v skladu s Sporazumom o partnerstvu v ribiškem sektorju med Evropsko skupnostjo in Republiko Slonokoščeno obalo o ribolovu v ribolovnih conah Slonokoščene obale
   Spoštovani,
   veseli me, da so pogajalci Republike Slonokoščene obale in Evropske skupnosti dosegli soglasje glede Sporazuma o partnerstvu v ribiškem sektorju med Republiko Slonokoščeno obalo in Evropsko skupnostjo ter glede Protokola, ki določa ribolovne možnosti in finančni prispevek, in njegovih prilog.
   Rezultat navedenih pogajanj, ki je pozitiven razvoj predhodnega Sporazuma, bo okrepil naše odnose na področju ribolova in oblikoval resnični partnerski okvir za razvoj politike trajnostnega in odgovornega ribolova v vodah Slonokoščene obale. V zvezi s tem vam predlagam, da hkrati začnete postopke za potrditev in ratifikacijo besedil Sporazuma, Protokola, njegove priloge in dodatkov, in sicer v skladu s postopki, ki veljajo v Republiki Slonokoščeni obali in Evropski skupnosti, ter so potrebni za začetek njihove veljavnosti.
   V čast mi je, da vas lahko z namenom zagotovitve neprekinjenih ribolovnih dejavnosti plovil Skupnosti v vodah Slonokoščene obale in v zvezi s Sporazumom in Protokolom, ki sta bila parafirana 5. aprila 2007 in določata ribolovne možnosti in finančni prispevek za obdobje od 1. julija 2007 do 30. junija 2013, obvestim, da je Vlada Republike Slonokoščene obale pripravljena začasno uporabljati ta sporazum in protokol, in sicer od 1. julija 2007 do začetka njune veljavnosti v skladu s členom 17 Sporazuma, če je Evropska skupnost pripravljena storiti enako.
   Ob tem se razume, da je treba v tem primeru plačilo prvega dela finančnega prispevka iz člena 2 Protokola opraviti do 30. marca 2008.
   Hvaležen bi vam bil, če bi potrdili, da se Evropska skupnost strinja s takšno začasno uporabo.
   Sprejmite izraze mojega globokega spoštovanja,

         Za Vlado Republike Slonokoščene obale

   Spoštovani,
   v čast mi je potrditi prejem vašega pisma z današnjim datumom, v katerem je zapisano:

      „veseli me,
      da so pogajalci Republike Slonokoščene obale in Evropske skupnosti dosegli soglasje glede Sporazuma o partnerstvu v ribiškem sektorju med Republiko Slonokoščeno obalo in Evropsko skupnostjo ter glede Protokola, ki določa ribolovne možnosti in finančni prispevek, in njegovih prilog.
      Rezultat navedenih pogajanj, ki je pozitiven razvoj predhodnega Sporazuma, bo okrepil naše odnose na področju ribolova in oblikoval resnični partnerski okvir za razvoj politike trajnostnega in odgovornega ribolova v vodah Slonokoščene obale. V zvezi s tem vam predlagam, da hkrati začnete postopke za potrditev in ratifikacijo besedil Sporazuma, Protokola, njegove priloge in dodatkov, in sicer v skladu s postopki, ki veljajo v Republiki Slonokoščeni obali in Evropski skupnosti, ter so potrebni za začetek njihove veljavnosti.
      V čast mi je, da vas lahko z namenom zagotovitve neprekinjenih ribolovnih dejavnosti plovil Skupnosti v vodah Slonokoščene obale in v zvezi s Sporazumom in Protokolom, ki sta bila parafirana 5. aprila 2007 in določata ribolovne možnosti in finančni prispevek za obdobje od 1. julija 2007 do 30. junija 2013, obvestim, da je Vlada Republike Slonokoščene obale pripravljena začasno uporabljati ta sporazum in protokol, in sicer od 1. julija 2007 do začetka njune veljavnosti v skladu s členom 17 Sporazuma, če je Evropska skupnost pripravljena storiti enako.
      Ob tem se razume, da je treba v tem primeru plačilo prvega dela finančnega prispevka iz člena 2 Protokola opraviti do 30. marca 2008.
      Hvaležen bi vam bil, če bi potrdili, da se Evropska skupnost strinja s takšno začasno uporabo.“

   V čast mi je potrditi, da se Evropska skupnost strinja s takšno začasno uporabo.
   Sprejmite izraze mojega globokega spoštovanja,

         Za Evropsko skupnost

 ---documentbreak--- NA ---documentbreak---

               22.2.2008

               SL

               Uradni list Evropske unije

               L 48/41

         SPORAZUM O PARTNERSTVU
   v ribiškem sektorju med Republiko Slonokoščeno obalo in Evropsko skupnostjo
   REPUBLIKA SLONOKOŠČENA OBALA, v nadaljnjem besedilu „Slonokoščena obala“, na eni strani
   in
   na drugi strani EVROPSKA SKUPNOST, v nadaljnjem besedilu „Skupnost“,
   v nadaljnjem besedilu „pogodbenici“, STA SE –
   UPOŠTEVAJOČ tesno sodelovanje med Skupnostjo in Slonokoščeno obalo, zlasti v okviru Sporazuma iz Cotonouja, in njuno skupno željo po okrepitvi tega sodelovanja,
   UPOŠTEVAJOČ željo pogodbenic, da s sodelovanjem spodbudita odgovorno izkoriščanje ribolovnih virov,
   UPOŠTEVAJOČ določbe Konvencije Združenih narodov o pomorskem pravu,
   ODLOČENI, da bosta uporabljali sklepe in priporočila Mednarodne komisije za ohranitev atlantskega tuna, v nadaljnjem besedilu „ICCAT“,
   ZAVEDAJOČ SE pomembnosti načel Kodeksa odgovornega ribištva, sprejetega na Konferenci FAO leta 1995,
   ODLOČENI, da zaradi skupnega interesa sodelujeta pri uvedbi odgovornega ribolova, da zagotovita dolgoročno ohranjanje in trajnostno izkoriščanje živih morskih virov,
   V PREPRIČANJU, da mora takšno sodelovanje temeljiti na medsebojnem dopolnjevanju pobud in ukrepov, ki jih pogodbenici lahko izvajata skupaj ali posamično in ki zagotavljajo usklajenost politik in sinergijo naporov,
   ODLOČENI, da za dosego teh ciljev vzpostavita dialog o sektorski ribiški politiki, ki jo je sprejela vlada Slonokoščene obale, in določita primerna sredstva za zagotovitev učinkovitega izvajanja te politike in vključitve gospodarskih subjektov in civilne družbe v proces,
   V ŽELJI, da določita načine in pogoje, ki bodo urejali ribolovne dejavnosti plovil Skupnosti v vodah Slonokoščene obale, ter načine in pogoje za podporo Skupnosti za uvedbo odgovornega ribolova v teh vodah,
   TRDNO ODLOČENI, da si bosta prizadevali za tesnejše gospodarsko sodelovanje v ribiški industriji in z njo povezanih dejavnostih z ustanovitvijo in razvojem skupnih podjetij, ki bodo vključevala podjetja obeh pogodbenic –
   DOGOVORILI O NASLEDNJEM:
   Člen 1
   Predmet
   Ta sporazum določa načela, pravila in postopke, ki urejajo:

               —

               gospodarsko, finančno, tehnično in znanstveno sodelovanje v ribiškem sektorju za spodbujanje odgovornega ribolova v vodah Slonokoščene obale za ohranjanje in trajnostno izkoriščanje ribolovnih virov ter za razvoj ribiškega sektorja Slonokoščene obale,

               —

               pogoje za dostop ribiških plovil Skupnosti do ribolovnih območij Slonokoščene obale,

               —

               sodelovanje glede podrobnih pravil za nadzor ribolova v ribolovnih conah Slonokoščene obale, da se zagotovi skladnost z zgoraj navedenimi pogoji, učinkovitost ukrepov za ohranjanje in upravljanje ribolovnih virov ter preprečevanje nezakonitega, neprijavljenega in nereguliranega ribolova,

               —

               partnerstva med podjetji za razvoj gospodarskih dejavnosti v ribiškem sektorju in z njimi povezanih dejavnosti v skupnem interesu.

         Člen 2
   Opredelitev pojmov
   V tem sporazumu:

               (a)

               „organi Slonokoščene obale“ pomenijo ministrstvo, pristojno za ribolovne vire;

               (b)

               „organi Skupnosti“ pomenijo Evropsko komisijo;

               (c)

               „ribolovna cona Slonokoščene obale“ pomeni vode, ki so na področju ribištva pod suverenostjo ali jurisdikcijo Slonokoščene obale;

               (d)

               „ribiško plovilo“ pomeni katero koli plovilo, opremljeno za gospodarsko izkoriščanje živih vodnih virov;

               (e)

               „plovilo Skupnosti“ pomeni ribiško plovilo, ki plove pod zastavo države članice Skupnosti in je registrirano v Skupnosti;

               (f)

               „skupni odbor“ pomeni odbor, ki ga sestavljajo predstavniki Skupnosti in Slonokoščene obale, kot je opredeljen v členu 9 tega sporazuma;

               (g)

               „pretovarjanje“ pomeni prenos dela ali celotnega ulova ribiškega plovila na drugo plovilo v pristanišču in/ali v sidrišču;

               (h)

               „neobičajne okoliščine“ pomenijo okoliščine, ki niso naravni pojavi in so izven razumnega nadzora ene od pogodbenic ter preprečujejo opravljanje ribolovnih dejavnosti v vodah Slonokoščene obale;

               (i)

               „mornarji iz držav AKP“ so mornarji, ki so državljani neevropske države, podpisnice Sporazuma iz Cotonouja; zato je mornar Slonokoščene obale mornar iz držav AKP.

         Člen 3
   Načela in cilji, v skladu s katerimi se izvaja ta sporazum
   1.   Pogodbenici se obvezujeta, da bosta spodbujali odgovoren ribolov v ribolovnih conah Slonokoščene obale po načelu nediskriminacije med različnimi ribiškimi ladjevji v teh vodah, brez poseganja v sporazume, sklenjene med državami v razvoju znotraj geografske regije, vključno z vzajemnimi sporazumi o ribolovu.
   2.   Pogodbenici sodelujeta z namenom izvajanja sektorske ribiške politike, ki jo je sprejela vlada Slonokoščene obale, in zato vzpostavita politični dialog o potrebnih reformah. Pogodbenici se posvetujeta o morebitnem sprejetju ukrepov na tem področju.
   3.   Pogodbenici sodelujeta tudi pri skupnem ali enostranskem izvajanju predhodnih, sprotnih in naknadnih vrednotenj ukrepov, programov in dejavnosti, ki jih izvajata na podlagi določb tega sporazuma.
   4.   Pogodbenici se obvezujeta, da bosta zagotovili izvajanje tega sporazuma v skladu z načeli dobrega gospodarskega in družbenega upravljanja ter ob upoštevanju stanja ribolovnih virov.
   5.   Zaposlovanje mornarjev iz držav AKP na plovilih Skupnosti ureja Deklaracija Mednarodne organizacije dela (ILO) o temeljnih načelih in pravicah pri delu, ki se neposredno po pravu uporablja pri ustreznih pogodbah in splošnih pogojih zaposlovanja. To zadeva zlasti svobodo združevanja in dejansko priznanje pravice do pogajanj za sklenitev kolektivnih pogodb ter odpravo diskriminacije pri zaposlovanju in opravljanju poklica.
   Člen 4
   Sodelovanje na področju znanosti
   1.   Skupnost in Slonokoščena obala v obdobju veljavnosti tega sporazuma spremljata razvoj stanja virov v ribolovni coni Slonokoščene obale.
   2.   Pogodbenici se na podlagi priporočil in resolucij, sprejetih v okviru Mednarodne komisije za ohranitev atlantskega tuna (ICCAT), in z vidika najboljših razpoložljivih znanstvenih mnenj posvetujeta v skupnem odboru iz člena 9 Sporazuma, da bi po potrebi po znanstvenem srečanju in sporazumno sprejeli ukrepe za trajnostno upravljanje ribolovnih virov, ki vplivajo na dejavnosti plovil Skupnosti.
   3.   Pogodbenici se obvezujeta, da se bosta medsebojno posvetovali, bodisi neposredno, vključno s posvetovanji na ravni podregije, ali v okviru pristojnih mednarodnih organizacij, da zagotovita upravljanje in ohranjanje živih virov v Atlantskem oceanu in sodelujeta v ustreznih znanstvenih raziskavah.
   Člen 5
   Dostop plovil Skupnosti do ribolovnih con Slonokoščene obale
   1.   Slonokoščena obala se obvezuje, da bo plovilom Skupnosti dovolila opravljanje ribolovnih dejavnosti v svoji ribolovni coni v skladu s tem sporazumom ter Protokolom in Prilogo.
   2.   Za ribolovne dejavnosti, ki jih ureja ta sporazum, veljajo veljavni zakoni in predpisi Slonokoščene obale. Organi Slonokoščene obale obvestijo Skupnost o vseh spremembah navedene zakonodaje.
   3.   Slonokoščena obala se obvezuje, da bo sprejela vse ustrezne ukrepe za učinkovito izvajanje določb v zvezi z nadzorom ribolova, določenih v Protokolu. Plovila Skupnosti sodelujejo z organi Slonokoščene obale, pristojnimi za izvajanje navedenega nadzora.
   4.   Skupnost se obvezuje, da bo sprejela vse ustrezne določbe za zagotovitev skladnosti njenih plovil z določbami tega sporazuma in zakonodajo, ki ureja ribolov v vodah pod jurisdikcijo Slonokoščene obale.
   Člen 6
   Dovoljenja
   1.   Plovila Skupnosti lahko ribolovne dejavnosti v ribolovni coni Slonokoščene obale opravljajo le, če imajo veljavno ribolovno dovoljenje, ki ga na podlagi tega sporazuma in njegovega protokola izda Slonokoščena obala.
   2.   Postopek za pridobitev ribolovnega dovoljenja za plovilo, veljavne takse in način plačila s strani lastnika plovila so določeni v Prilogi k Protokolu.
   Člen 7
   Finančni prispevek
   1.   Skupnost izplača Slonokoščeni obali finančni prispevek v skladu s pogoji, določenimi v Protokolu in prilogah. Navedeni enkratni prispevek se določi glede na:

               (a)

               dostop plovil Skupnosti do voda in ribolovnih virov Slonokoščene obale in

               (b)

               finančno podporo Skupnosti za uvedbo nacionalne ribiške politike, ki temelji na odgovornem ribolovu in trajnostnem izkoriščanju ribolovnih virov v vodah Slonokoščene obale.

         2.   Del finančnega prispevka, naveden v točki 1(b) zgoraj, se določi glede na cilje, ki jih pogodbenici opredelita sporazumno in v skladu z določbami Protokola ter jih je treba doseči v okviru sektorske ribiške politike, ki jo določi vlada Slonokoščene obale, in v skladu z letnim in večletnim programom za njeno izvajanje.
   3.   Finančni prispevek Skupnosti se izplača vsako leto v skladu s podrobnimi pravili, določenimi v Protokolu, ter ob upoštevanju določb tega sporazuma in Protokola glede morebitne spremembe njegove višine zaradi:

               (a)

               neobičajnih okoliščin;

               (b)

               sporazumnega zmanjšanja ribolovnih možnosti, dodeljenih plovilom Skupnosti, zaradi upravljanja zadevnih staležev, če je to na podlagi najboljšega razpoložljivega znanstvenega mnenja potrebno za ohranjanje in trajnostno izkoriščanje virov;

               (c)

               sporazumnega povečanja ribolovnih možnosti, dodeljenih plovilom Skupnosti, če najboljše razpoložljivo znanstveno mnenje potrdi, da stanje virov to dopušča;

               (d)

               ponovne ocene pogojev finančne podpore za izvajanje sektorske ribiške politike v Slonokoščeni obali, če to upravičujejo rezultati letnega in večletnega programa, ki jih ugotovita pogodbenici;

               (e)

               odpovedi tega sporazuma na podlagi člena 13 Sporazuma;

               (f)

               začasne prekinitve izvajanja tega sporazuma na podlagi člena 12 Sporazuma.

         Člen 8
   Spodbujanje sodelovanja na ravni gospodarskih subjektov in civilne družbe
   1.   Pogodbenici spodbujata gospodarsko, znanstveno in tehnično sodelovanje v ribiškem in z njim povezanih sektorjih. Med seboj se posvetujeta za uskladitev različnih ukrepov, ki se lahko sprejmejo v ta namen.
   2.   Pogodbenici se obvezujeta, da bosta spodbujali izmenjavo informacij o ribolovnih tehnikah in orodjih, metodah konzerviranja in postopkih industrijske predelave ribiških proizvodov.
   3.   Pogodbenici si prizadevata ustvariti ugodne pogoje za spodbujanje odnosov med njunimi podjetji na tehničnem, gospodarskem in trgovskem področju, in sicer s spodbujanjem vzpostavitve okolja, naklonjenega razvijanju poslovanja in naložb.
   4.   Pogodbenici spodbujata zlasti ustanavljanje skupnih podjetij, ki so v obojestranskem interesu, ob sistematičnem upoštevanju veljavne zakonodaje Slonokoščene obale in Skupnosti.
   Člen 9
   Skupni odbor
   1.   Ustanovi se skupni odbor, ki je odgovoren za nadzor uporabe tega sporazuma. Skupni odbor opravlja naslednje naloge:

               (a)

               nadzira izpolnjevanje, razlago in uporabo tega sporazuma ter zlasti določitev letnega in večletnega programa iz člena 7(2) in vrednotenje njunega izvajanja;

               (b)

               zagotavlja potrebne povezave za zadeve skupnega interesa na področju ribolova;

               (c)

               deluje kot forum za mirno reševanje sporov, ki lahko nastanejo zaradi razlage ali uporabe Sporazuma;

               (d)

               kjer je potrebno, ponovno oceni stopnjo ribolovnih možnosti in posledično raven finančnega prispevka;

               (e)

               opravlja katero koli drugo nalogo, ki jo pogodbenici določita sporazumno.

         2.   Skupni odbor se sestane vsaj enkrat letno, izmenično v Slonokoščeni obali in Skupnosti, predseduje pa mu pogodbenica, ki gosti zasedanje. Na zahtevo ene od pogodbenic se lahko skliče tudi izredno zasedanje.
   Člen 10
   Geografsko območje, na katerem se uporablja Sporazum
   Ta sporazum se na eni strani uporablja na ozemljih, na katerih se uporablja Pogodba o ustanovitvi Evropske skupnosti, pod pogoji, določenimi v navedeni pogodbi, in na drugi strani na ozemlju Slonokoščene obale.
   Člen 11
   Trajanje
   Ta sporazum se uporablja za obdobje šestih let od datuma začetka njegove veljavnosti; s tihim soglasjem pogodbenic se podaljšuje za dodatna obdobja šestih let, razen če se Sporazum odpove v skladu s členom 13 Sporazuma.
   Člen 12
   Začasna prekinitev
   1.   Uporaba tega sporazuma se lahko na pobudo ene izmed pogodbenic začasno prekine v primeru velikega nesoglasja glede uporabe določb Sporazuma. Pri začasni prekinitvi uporabe Sporazuma mora zadevna pogodbenica poslati pisno uradno obvestilo o svoji nameri vsaj tri mesece pred začetkom veljavnosti prekinitve. Po prejemu uradnega obvestila pogodbenici začneta posvetovanja za mirno rešitev nesoglasij.
   2.   Plačilo finančnega prispevka iz člena 7 se zmanjša sorazmerno in po načelu časovne porazdelitve glede na trajanje prekinitve.
   Člen 13
   Odpoved
   1.   Vsaka izmed pogodbenic lahko ta sporazum odpove v primeru neobičajnih dogodkov, kot so zmanjšanje zadevnih staležev, ugotovljeno znižanje ravni izkoriščanja ribolovnih možnosti, dodeljenih plovilom Skupnosti, ali neupoštevanje obvez, ki sta jih pogodbenici sprejeli glede boja proti nezakonitemu, neprijavljenemu in nereguliranemu ribolovu.
   2.   Zadevna pogodbenica pisno obvesti drugo pogodbenico o svoji nameri, da odpoveduje Sporazum, vsaj šest mesecev pred dnevom izteka začetnega obdobja ali vsakega dodatnega obdobja.
   3.   Po uradnem obvestilu iz odstavka 2 pogodbenici začneta posvetovanja.
   4.   Plačilo finančnega prispevka iz člena 7 za leto, v katerem začne odpoved veljati, se zmanjša sorazmerno in po načelu časovne porazdelitve.
   Člen 14
   Protokol in Priloga
   Protokol in Priloga sta sestavna dela tega sporazuma.
   Člen 15
   Veljavne določbe nacionalne zakonodaje
   Dejavnosti ribiških plovil Skupnosti, ki delujejo v vodah Slonokoščene obale, ureja veljavna zakonodaja Slonokoščene obale, razen če Sporazum, ta protokol ter njegova priloga in dodatki določajo drugače.
   Člen 16
   Razveljavitev
   Ta sporazum z dnem začetka svoje veljavnosti razveljavi in nadomesti Sporazum med Evropsko gospodarsko skupnostjo in Republiko Slonokoščeno obalo o ribolovu v obalnih vodah Slonokoščene obale z dne 19. decembra 1990.
   Člen 17
   Začetek veljavnosti
   Ta sporazum, napisan v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno, začne veljati na dan, ko pogodbenici druga drugo uradno obvestita, da so bili njuni notranji postopki, potrebni v ta namen, zaključeni.
 ---documentbreak--- NA ---documentbreak--- NA ---documentbreak---

               22.2.2008

               SL

               Uradni list Evropske unije

               L 48/46

         PROTOKOL
   o določitvi ribolovnih možnosti in finančnega prispevka v skladu s Sporazumom med Evropsko skupnostjo in Republiko Slonokoščeno obalo o ribolovu v obalnih vodah Slonokoščene obale za obdobje od 1. julija 2007 do 30. junija 2013
   Člen 1
   Obdobje uporabe in ribolovne možnosti
   1.   Od 1. julija 2007 in za obdobje šestih let so ribolovne možnosti, dodeljene na podlagi člena 5 Sporazuma, naslednje:
   Izrazito selivske vrste (vrste, navedene v Prilogi 1 h Konvenciji Združenih narodov iz leta 1982):

               —

               zamrzovalna plovila za ribolov tunov s potegalko: 25 plovil,

               —

               plovila s površinskim parangalom: 15 plovil.

         2.   Odstavek 1 se uporablja ob upoštevanju določb členov 4 in 5 tega protokola.
   3.   Plovila, ki plujejo pod zastavo države članice Evropske skupnosti, lahko ribolovne dejavnosti v ribolovni coni Slonokoščene obale izvajajo le, če imajo veljavno ribolovno dovoljenje, ki ga na podlagi tega protokola in v skladu s podrobnimi pravili iz Priloge k temu protokolu izda Slonokoščena obala.
   Člen 2
   Finančni prispevek – načini plačevanja
   1.   Finančni prispevek iz člena 7 Sporazuma je za obdobje iz člena 1 sestavljen iz letnega zneska v višini 455 000 EUR, ki ustreza referenčni tonaži 7 000 ton na leto, in posebnega letnega zneska v višini 140 000 EUR, namenjenega podpori in izvajanju sektorske ribiške politike Slonokoščene obale. Ta posebni znesek je sestavni del enkratnega finančnega prispevka iz člena 7 Sporazuma.
   2.   Odstavek 1 se uporablja ob upoštevanju določb členov 4, 5, 6 in 7 tega protokola.
   3.   V obdobju uporabe tega protokola Skupnost vsako leto plača skupni znesek iz odstavka 1 (tj. 595 000 EUR).
   4.   Če skupni ulov plovil Skupnosti v ribolovnih conah Slonokoščene obale presega referenčno tonažo, se znesek letnega finančnega prispevka poveča za 65 EUR za vsako dodatno tono ulova. Vendar skupni letni znesek, ki ga plača Skupnost, ne sme presegati dvakratnega zneska iz odstavka 3 (1 190 000 EUR). Če količine ulova plovil Skupnosti presegajo količine, enakovredne dvakratnemu skupnemu letnemu znesku, se znesek za presežek plača naslednje leto.
   5.   Finančni prispevek iz odstavka 1 se plača najpozneje 30. marca 2008 za prvo leto in najpozneje 1. julija za naslednja leta.
   6.   Ob upoštevanju določb člena 6 je uporaba navedenega finančnega prispevka v izključni pristojnosti organov Slonokoščene obale.
   7.   Finančni prispevek se plača na enotni bančni račun državne zakladnice Slonokoščene obale.
   Člen 3
   Sodelovanje na področju odgovornega ribolova – znanstveno sodelovanje
   1.   Pogodbenici se obvezujeta, da bosta v vodah Slonokoščene obale spodbujali odgovoren ribolov po načelu nediskriminacije med različnimi ribiškimi ladjevji v teh vodah.
   2.   V obdobju veljavnosti tega protokola si Skupnost in organi Slonokoščene obale prizadevajo spremljati razvoj stanja virov v ribolovni coni Slonokoščene obale.
   3.   Pogodbenici se obvezujeta, da bosta spodbujali sodelovanje na ravni podregije v zvezi z odgovornim ribolovom in zlasti v okviru Mednarodne komisije za ohranitev atlantskega tuna (ICCAT) in katere koli druge pristojne podregionalne ali mednarodne organizacije.
   4.   V skladu s členom 4 Sporazuma ter na podlagi priporočil in resolucij, sprejetih v okviru Mednarodne komisije za ohranitev atlantskega tuna (ICCAT), ter z vidika najboljših razpoložljivih znanstvenih mnenj se pogodbenici posvetujeta v okviru skupnega odbora iz člena 9 Sporazuma in po potrebi po znanstvenem srečanju (če je možno, na ravni podregije) sporazumno sprejmeta ukrepe, ki zagotavljajo trajnostno upravljanje ribolovnih virov, povezanih z dejavnostmi plovil Skupnosti.
   Člen 4
   Sporazumna sprememba ribolovnih možnosti
   1.   Ribolovne možnosti iz člena 1 se lahko sporazumno povečajo, če na podlagi zaključkov znanstvenega srečanja iz člena 3(4) to povečanje ne škoduje trajnostnemu upravljanju virov Slonokoščene obale. V tem primeru se finančni prispevek iz člena 2(1) poveča sorazmerno in po načelu časovne porazdelitve. Vendar pa skupni znesek finančnega prispevka, ki ga izplača Evropska skupnost, ne sme preseči dvakratnega zneska finančnega prispevka iz člena 2(1). Če letne količine ulova plovil Skupnosti presegajo dvakratnik količine 7 000 ton (tj. 14 000 ton), se znesek za presežek plača naslednje leto.
   2.   Če pa se pogodbenici dogovorita o zmanjšanju ribolovnih možnosti iz člena 1, se finančni prispevek zmanjša sorazmerno in po načelu časovne porazdelitve.
   3.   Pogodbenici lahko po posvetovanju in sporazumno prerazporedita ribolovne možnosti med različne vrste plovil, pri čemer morata upoštevati morebitna priporočila znanstvenega srečanja iz člena 3(4) glede upravljanja staležev, ki bi jih takšna prerazporeditev lahko prizadela. Pogodbenici se sporazumeta o ustrezni prilagoditvi finančnega prispevka, če je to upravičeno zaradi prerazporeditve ribolovnih možnosti.
   Člen 5
   Nove ribolovne možnosti in poskusni ribolov
   1.   Če ribiška plovila Skupnosti izrazijo zanimanje za ribolovne dejavnosti, ki niso vključene v člen 1, se Skupnost posvetuje s Slonokoščeno obalo v zvezi z morebitnim dovoljenjem za te nove dejavnosti. Če je to primerno, se pogodbenici sporazumeta o pogojih za te nove ribolovne možnosti in po potrebi spremenita ta protokol in njegovo Prilogo.
   2.   Pogodbenici lahko na podlagi mnenja znanstvenega srečanja iz člena 3(4) skupaj izvajata poskusni ribolov v ribolovnih conah Slonokoščene obale. V ta namen se na zahtevo ene od pogodbenic posvetujeta in za vsak primer posebej določita nove vire, pogoje in druge ustrezne parametre.
   3.   Pogodbenici izvajata dejavnosti poskusnega ribolova v skladu z znanstvenimi in upravnimi parametri, ki jih sprejmeta sporazumno. Dovoljenja za poskusni ribolov se dodelijo poskusno za največ dve šestmesečni potovanji od datuma, ki ga pogodbenici določita sporazumno.
   4.   Kadar pogodbenici ugotovita, da je imel poskusni ribolov pozitivne rezultate, se ob upoštevanju ohranjanja ekosistemov in živih morskih virov plovilom Skupnosti lahko dodelijo nove ribolovne možnosti, in sicer na podlagi posvetovalnega postopka iz člena 4 tega protokola, do prenehanja veljavnosti Protokola in glede na dovoljen ribolovni napor. Finančni prispevek se posledično poveča.
   Člen 6
   Začasna ustavitev in revizija plačila finančnega prispevka zaradi neobičajnih okoliščin
   1.   Če neobičajne okoliščine, ki niso naravni pojavi, preprečijo opravljanje ribolovnih dejavnosti v izključni ekonomski coni Slonokoščene obale, lahko Evropska skupnost začasno ustavi plačevanje finančnega prispevka iz člena 2(1). Odločitev o začasni ustavitvi se sprejme po predhodnem posvetovanju med pogodbenicama v dveh mesecih po zahtevi ene od pogodbenic, pod pogojem da je Evropska skupnost v celoti poravnala vse zneske, dolgovane do dneva začetka ustavitve plačevanja.
   2.   Finančni prispevek se začne ponovno plačevati takoj, ko pogodbenici po posvetovanju sporazumno ugotovita, da okoliščin, zaradi katerih so bile ribolovne dejavnosti ustavljene, ni več in/ali da razmere ponovno omogočajo opravljanje ribolovnih dejavnosti.
   3.   Veljavnost dovoljenj, dodeljenih plovilom Skupnosti, ki se začasno prekine hkrati z ustavitvijo plačila finančnega prispevka, se podaljša za enako dolgo obdobje, kot je trajala začasna ustavitev ribolovnih dejavnosti.
   Člen 7
   Spodbujanje odgovornega ribolova v vodah Slonokoščene obale
   1.   100 % skupnega zneska finančnega prispevka iz člena 2 se letno dodeli za podporo in izvajanje pobud, sprejetih v okviru sektorske ribiške politike, ki jo opredeli vlada Slonokoščene obale.
   Slonokoščena obala upravlja ustrezni znesek na podlagi ciljev, ki jih je treba uresničiti, ter pripadajočih letnih in večletnih programov, ki jih pogodbenici določita sporazumno v skladu s spodnjim odstavkom 2 in v skladu s trenutnimi prednostnimi nalogami ribiške politike Slonokoščene obale za zagotovitev trajnostnega in odgovornega upravljanja sektorja, zlasti kar zadeva nadzor in spremljanje, upravljanje virov in izboljšanje zdravstvenih pogojev za proizvodnjo ribiških proizvodov ter povečanje nadzornih zmogljivosti pristojnih organov.
   2.   Na predlog Slonokoščene obale in za namene izvajanja prejšnjega odstavka se Skupnost in Slonokoščena obala po začetku veljavnosti Protokola in najpozneje v treh mesecih po začetku njegove veljavnosti v okviru skupnega odbora iz člena 9 Sporazuma dogovorita o večletnem sektorskem programu in podrobnih pravilih za njegovo izvajanje, ki zajemajo zlasti:

               (a)

               letne in večletne smernice za uporabo deleža finančnega prispevka iz odstavka 1 zgoraj in posebnih zneskov za pobude, ki se bodo izvajale vsako leto;

               (b)

               letne in večletne cilje, ki jih je treba doseči, za spodbujanje odgovornega in trajnostnega ribolova, ob upoštevanju prednostnih nalog, ki jih Slonokoščena obala določi v svoji nacionalni ribiški politiki ali drugih politikah, ki so povezane z uvedbo odgovornega in trajnostnega ribolova ali nanj vplivajo;

               (c)

               merila in postopke za vsakoletno vrednotenje rezultatov.

         3.   Vse predlagane spremembe večletnega sektorskega programa ali uporabe posebnih zneskov za pobude, ki se bodo izvajale vsako leto, morata odobriti obe pogodbenici v okviru skupnega odbora.
   4.   Slonokoščena obala vsako leto dodeli znesek, ki ustreza odstotku iz odstavka 1, za izvajanje večletnega programa. V prvem letu veljavnosti Protokola je treba Skupnost o tej dodelitvi obvestiti ob odobritvi večletnega sektorskega programa v okviru skupnega odbora. Za vsako naslednje leto uporabe Protokola Slonokoščena obala o tej dodelitvi obvesti Skupnost najpozneje 1. maja predhodnega leta.
   5.   Evropska skupnost lahko, če to upravičuje letno vrednotenje rezultatov izvajanja večletnega sektorskega programa, zahteva prilagoditev zneska, ki je namenjen podpori in izvajanju sektorske ribiške politike v Slonokoščeni obali in je sestavni del finančnega prispevka iz člena 2(1) tega protokola, da dejanski znesek finančnih sredstev, namenjenih izvajanju programa, uskladi z njegovimi rezultati.
   Člen 8
   Spori – začasna prekinitev uporabe Protokola
   1.   Vsi spori med pogodbenicama v zvezi z razlago določb tega protokola in njegovo uporabo se rešujejo z medsebojnim posvetovanjem pogodbenic v okviru skupnega odbora iz člena 9 Sporazuma, po potrebi na izrednem zasedanju.
   2.   Brez poseganja v člen 9 se uporaba Protokola lahko začasno prekine na pobudo ene izmed pogodbenic, če se meni, da je spor med pogodbenicama resen in če s posvetovanjem v okviru skupnega odbora v skladu z odstavkom 1 ni dosežena sporazumna rešitev spora.
   3.   Zadevna pogodbenica mora v primeru začasne prekinitve uporabe Protokola poslati pisno uradno obvestilo o svoji nameri vsaj tri mesece pred datumom, ko naj bi začasna prekinitev začela veljati.
   4.   V primeru začasne prekinitve pogodbenici nadaljujeta posvetovanja in poskušata doseči sporazumno rešitev spora. Ko spor rešita sporazumno, se Protokol znova začne uporabljati in znesek finančnega prispevka se zniža sorazmerno in po načelu časovne porazdelitve glede na dolžino obdobja, v katerem je bila uporaba Protokola začasno prekinjena.
   Člen 9
   Začasna prekinitev uporabe Protokola zaradi neplačevanja
   Če Skupnost ne opravi plačil iz člena 2, se lahko uporaba tega protokola v skladu z določbami člena 6 začasno prekine pod naslednjimi pogoji:

               (a)

               pristojni organi Slonokoščene obale obvestijo Evropsko komisijo o neplačevanju. Evropska komisija opravi ustrezna preverjanja in, če je potrebno, poravna obveznost najpozneje v 60 delovnih dneh od datuma prejema obvestila;

               (b)

               če plačila niso bila izvedena ali niso bili navedeni upravičeni razlogi za neplačevanje v roku iz člena 2(5) tega protokola, imajo pristojni organi Slonokoščene obale pravico začasno prekiniti uporabo Protokola. O tem nemudoma obvestijo Evropsko komisijo;

               (c)

               Protokol se ponovno začne uporabljati takoj, ko je zadevno plačilo opravljeno.

         Člen 10
   Veljavne določbe nacionalne zakonodaje
   Dejavnosti ribiških plovil Skupnosti, ki delujejo v vodah Slonokoščene obale, ureja veljavna zakonodaja Slonokoščene obale, razen če Sporazum, ta protokol ter njegova priloga in dodatki določajo drugače.
   Člen 11
   Klavzula o pregledu
   Po tretjem letu uporabe tega protokola in njegove priloge pogodbenici pregledata uporabo Protokola in njegove priloge ter se, če je to potrebno, posvetujeta v okviru skupnega odbora glede spremembe njunih določb. Te spremembe lahko zajemajo referenčno tonažo in pavšalne zneske, ki se plačujejo za dovoljenja.
   Člen 12
   Razveljavitev
   Priloga k Sporazumu med Evropsko gospodarsko skupnostjo in Republiko Slonokoščeno obalo ribolovu v obalnih vodah Slonokoščene obale se razveljavi in nadomesti s Prilogo k temu protokolu.
   Člen 13
   Začetek veljavnosti
   1.   Ta protokol in njegova priloga začneta veljati na dan, ko se pogodbenici medsebojno obvestita, da so bili potrebni postopki zaključeni.
   2.   Uporabljata se od 1. julija 2007.
   PRILOGA
   POGOJI ZA OPRAVLJANJE RIBOLOVNIH DEJAVNOSTI S PLOVILI SKUPNOSTI V RIBOLOVNI CONI SLONOKOŠČENE OBALE
   POGLAVJE I
   Zahtevki za dovoljenja in izdajanje dovoljenj
   ODDELEK 1
   Izdaja dovoljenj
   1.   Dovoljenje za ribolov v ribolovni coni Slonokoščene obale lahko dobijo le plovila, ki izpolnjujejo pogoje.
   2.   Plovilo izpolnjuje pogoje, če njegovemu lastniku, poveljniku in plovilu samemu ni prepovedana ribolovna dejavnost v Slonokoščeni obali. Imeti morajo urejene odnose z upravo Slonokoščene obale, to pomeni, da so izpolnili vse predhodne obveznosti, ki izhajajo iz njihovih ribolovnih dejavnosti v Slonokoščeni obali v okviru ribiških sporazumov, sklenjenih s Skupnostjo.
   3.   Pristojni organi Skupnosti po elektronski pošti predložijo ministrstvu Slonokoščene obale, pristojnemu za ribištvo, zahtevek za vsako plovilo, ki želi izvajati ribolov na podlagi Sporazuma, vsaj 30 delovnih dni pred datumom zahtevanega začetka veljavnosti.
   4.   Zahtevke je treba predložiti ministrstvu, pristojnemu za ribištvo, na obrazcu, katerega vzorec je v Dodatku I. Organi Slonokoščene obale naredijo vse potrebno, da zagotovijo zaupno obravnavanje podatkov, prejetih v okviru zahtevka za dovoljenje. Navedeni podatki bodo uporabljeni samo v okviru izvajanja ribiškega sporazuma.
   5.   Vsakemu zahtevku za dovoljenje morajo biti priloženi naslednji dokumenti:

               —

               dokazilo o plačilu pavšalnega predplačila za obdobje veljavnosti dovoljenja,

               —

               vsi drugi dokumenti ali potrdila, zahtevani na podlagi posebnih določb za zadevno vrsto plovila v skladu s tem protokolom.

         6.   Pristojbina se plača na račun, ki ga navedejo organi Slonokoščene obale v skladu s členom 2(7) Protokola.
   7.   Pristojbine vključujejo vse nacionalne in lokalne dajatve, razen pristaniških taks in zaračunanih storitev.
   8.   Dovoljenja za vsa plovila se lastnikom plovil ali njihovim zastopnikom izdajo preko Delegacije Komisije Evropskih skupnosti v Slonokoščeni obali v 15 delovnih dneh od datuma, ko ministrstvo Slonokoščene obale, pristojno za ribištvo, prejme vse dokumente iz točke 5.
   9.   Dovoljenja se izdajo za določeno plovilo in niso prenosljiva.
   10.   Kljub temu se na zahtevo Evropske skupnosti in če se dokaže višja sila, dovoljenje za posamezno plovilo brez plačila dodatnih pristojbin nadomesti z novim dovoljenjem za drugo plovilo iste kategorije, kot je prvo plovilo, v skladu s členom 1 Protokola. V tem primeru se pri izračunu ravni ulova za določitev morebitnega dodatnega plačila upošteva vsota celotnih ulovov obeh plovil.
   11.   Lastnik prvega plovila ali njegov zastopnik vrneta preklicano dovoljenje ministrstvu Slonokoščene obale, pristojnemu za ribištvo, prek Delegacije Evropske komisije.
   12.   Novo dovoljenje začne veljati na dan, ko lastnik plovila vrne preklicano dovoljenje ministrstvu Slonokoščene obale, pristojnemu za ribištvo. O prenosu dovoljenja se obvesti Delegacijo Evropske komisije v Slonokoščeni obali.
   13.   Dovoljenje mora biti ves čas na krovu. Evropska skupnost vodi posodobljen osnutek seznama plovil, za katera je bil v skladu z določbami tega protokola vložen zahtevek za ribolovno dovoljenje. Navedeni osnutek se organom Slonokoščene obale pošlje takoj, ko je sestavljen, in nato vsakič, ko se posodobi. Po prejemu navedenega osnutka seznama in obvestila o plačilu predplačila, ki ga Evropska komisija pošlje organom obalne države, pristojni organ Slonokoščene obale vnese plovilo na seznam plovil, ki jim je dovoljen ribolov, ter ga pošlje organom, zadolženim za nadzor ribištva. V tem primeru prejme lastnik plovila overjen izvod seznama, ki ga hrani na krovu namesto ribolovnega dovoljenja, dokler le-to ni izdano.
   14.   Pogodbenici se sporazumeta, da bosta spodbujali vzpostavitev sistema dovoljenj, ki temelji izključno na elektronski izmenjavi zgoraj navedenih informacij in dokumentov. Pogodbenici se sporazumeta, da bosta spodbujali čimprejšnjo zamenjavo papirnatega dovoljenja z elektronsko ustreznico, kot je seznam plovil, ki jim je dovoljen ribolov v ribolovni coni Slonokoščene obale.
   ODDELEK 2
   Pogoji za izdajo dovoljenja – Pristojbine in predplačila
   1.   Dovoljenja veljajo eno leto in so obnovljiva.
   2.   Pristojbina znaša 35 EUR na tono ulova v ribolovni coni Slonokoščene obale za plovila za ribolov tunov s potegalko in plovila za ribolov s površinskim parangalom.
   3.   Dovoljenja se izdajo po plačilu naslednjih pavšalnih zneskov pristojnim nacionalnim organom:

               —

               3 850 EUR za plovilo za ribolov tunov s potegalko, kar ustreza pristojbinam za 110 ton ulova na leto,

               —

               1 400 EUR za plovilo za ribolov s površinskim parangalom, kar ustreza pristojbinam za 40 ton ulova na leto.

         4.   Države članice najpozneje 15. junija vsako leto sporočijo Evropski komisiji tonažo ulova v preteklem letu, kot ga potrdijo znanstveni inštituti iz točke 5 spodaj.
   5.   Evropska komisija najpozneje do 31. julija leta n + 1 sestavi končni obračun pristojbin, ki so plačljive za leto n, na podlagi poročil o ulovu, ki jih predloži vsak lastnik plovila in ki jih potrdijo znanstveni inštituti, odgovorni za preverjanje podatkov o ulovu v državah članicah, kot so IRD (Institut de Recherche pour le Développement), IEO (Instituto Español de Oceanografia), IPIMAR (Instituto Português de Investigação Marítima) in Center za oceanografske raziskave Slonokoščene obale. Pošlje se prek Delegacije Evropske komisije.
   6.   Navedeni obračun se istočasno pošlje ministrstvu Slonokoščene obale, pristojnemu za ribištvo, in lastnikom plovil.
   7.   Vsako morebitno dodatno plačilo za količine ulova, ki presegajo 110 ton za plovila za ribolov tunov s potegalko in 40 ton za plovila s površinskim parangalom, plačajo lastniki plovil pristojnim nacionalnim organom Slonokoščene obale najpozneje 31. avgusta leta n + 1 na račun, naveden v odstavku 6 oddelka 1 tega poglavja, in sicer 35 EUR na tono.
   8.   Če je znesek končnega obračuna nižji od predplačila iz točke 3 tega oddelka, se lastniku plovila nastala razlika ne povrne.
   POGLAVJE II
   Ribolovne cone
   1.   Plovila Skupnosti bodo lahko v primeru plovil za ribolov tunov s potegalko in plovil za ribolov s površinskim parangalom svoje ribolovne dejavnosti opravljala v vodah, ki so več kot 12 morskih milj od osnovnih črt.
   POGLAVJE III
   Sistem poročanja o ulovu
   1.   V tej prilogi je trajanje ribolovnega potovanja plovila Skupnosti v ribolovni coni Slonokoščene obale:

               —

               bodisi obdobje, ki preteče od vstopa v ribolovno cono Slonokoščene obale do izstopa iz nje,

               —

               bodisi obdobje, ki preteče od vstopa v ribolovno cono Slonokoščene obale do pretovarjanja ali/in raztovarjanja v Slonokoščeni obali.

         2.   Vsa plovila, ki jim je ribolov v vodah Slonokoščene obale dovoljen na podlagi Sporazuma, morajo sporočiti svoj ulov ministrstvu Slonokoščene obale, pristojnemu za ribištvo, da lahko slednje preveri ujete količine, ki jih potrdijo pristojni znanstveni inštituti v skladu s postopkom iz točke 4 oddelka 2 poglavja I te priloge. Načini obveščanja o ulovu so naslednji:

               2.1

               V letnem obdobju veljavnosti dovoljenja v smislu oddelka 2 poglavja I te priloge poročila vsebujejo ulove, ki jih plovilo opravi med vsakim ribolovnim potovanjem. Izvirniki poročil se v 45 dneh po koncu zadnjega ribolovnega potovanja, opravljenega v navedenem obdobju, na fizičnem nosilcu pošljejo ministrstvu Slonokoščene obale, pristojnemu za ribištvo. Poleg tega se poročilo pošlje še po telefaksu (225 21 35 04 09 ali 225 21 35 63 15) ali po elektronski pošti.

               2.2

               Plovila vpišejo svoj ulov na ustrezen obrazec ladijskega dnevnika, katerega vzorec je v Dodatku 2. Za obdobja, v katerih plovilo ni v ribolovni coni Slonokoščene obale, se v ladijski dnevnik vpiše besedilo „Zunaj ribolovne cone Slonokoščene obale“.

               2.3

               Obrazci se izpolnijo čitljivo, podpiše jih poveljnik plovila ali njegov zakoniti zastopnik.

               2.4

               Poročila o ulovu morajo biti zanesljiva, da pripomorejo k spremljanju razvoja staležev.

         3.   V primeru neizpolnjevanja določb tega poglavja si vlada Slonokoščene obale pridržuje pravico, da plovilu, ki krši določbe, začasno odvzame dovoljenje, dokler ne opravi vseh formalnosti, in lastniku plovila naloži kazen, predvideno z veljavno zakonodajo Slonokoščene obale. O tem obvesti Evropsko komisijo in državo članico zastave.
   4.   Pogodbenici se sporazumeta, da bosta spodbujali vzpostavitev sistema poročanja o ulovu, ki temelji izključno na elektronski izmenjavi zgoraj opisanih informacij in dokumentov. Pogodbenici se sporazumeta, da bosta spodbujali čimprejšnjo zamenjavo pisnega poročanja (ladijski dnevnik) z enakovrednim v elektronski obliki.
   POGLAVJE IV
   Vkrcanje mornarjev
   1.   Lastniki plovil za ribolov tunov s potegalko in plovil za ribolov s površinskim parangalom zaposlujejo državljane držav AKP, ob upoštevanju naslednjih pogojev in omejitev:

               —

               ladjevje za ribolov tunov s potegalko: v obdobju lova na tune v ribolovni coni tretje države je vsaj 20 % vkrcanih mornarjev iz držav AKP,

               —

               ladjevje za ribolov tunov s površinskim parangalom: v obdobju ribolova v ribolovnem območju tretje države je vsaj 20 % vkrcanih mornarjev iz držav AKP.

         2.   Lastniki plovil si prizadevajo za vkrcanje dodatnih mornarjev iz držav AKP.
   3.   Za mornarje, ki jih zaposlijo plovila Skupnosti, se neposredno po pravu uporablja Deklaracija Mednarodne organizacije dela (ILO) o temeljnih načelih in pravicah pri delu. To zadeva zlasti svobodo združevanja in dejansko priznanje pravice do pogajanj za sklenitev kolektivnih pogodb ter odpravo diskriminacije pri zaposlovanju in opravljanju poklica.
   4.   Pogodbe o zaposlitvi mornarjev iz držav AKP, od katerih podpisniki prejmejo en izvod, se sklenejo med zastopnikom(-i) lastnikov plovil in mornarji in/ali njihovimi sindikati ali zastopniki. Te pogodbe mornarjem zagotavljajo stopnjo socialne varnosti, ki jim pripada, vključno z življenjskim, zdravstvenim in nezgodnim zavarovanjem.
   5.   Mornarjem iz držav AKP plače izplačujejo lastniki plovil. Višino plač sporazumno določijo lastniki plovil ali njihovi zastopniki in mornarji in/ali njihovi sindikati ali zastopniki. Plačilni pogoji lokalnih mornarjev iz držav AKP ne smejo biti slabši od tistih, ki veljajo za posadke v njihovih državah, v nobenem primeru pa ne pod standardi ILO.
   6.   Vsi mornarji, najeti za delo na plovilih Skupnosti, se zglasijo pri poveljniku določenega plovila dan pred predlaganim datumom vkrcanja. Če mornarja ob dogovorjenem času za vkrcanje ni na dogovorjenem kraju, je lastnik plovila samodejno oproščen obveznosti, da tega mornarja vkrca.
   POGLAVJE V
   Tehnični ukrepi
   Plovila upoštevajo ukrepe in priporočila, ki jih glede ribolovnega orodja, njegovih tehničnih specifikacij in vseh drugih tehničnih ukrepov, ki se nanašajo na njihove ribolovne dejavnosti, za regijo sprejme ICCAT.
   POGLAVJE VI
   Opazovalci
   1.   Plovila, ki jim je na podlagi Sporazuma dovoljen ribolov v vodah Slonokoščene obale, vkrcajo na krov opazovalce, ki jih imenuje pristojna regionalna ribolovna organizacija, pod naslednjimi pogoji:

               1.1

               Plovila Skupnosti na zahtevo pristojnega organa vkrcajo na krov opazovalca, ki ga imenuje navedeni pristojni organ in katerega naloga je preverjanje ulova, opravljenega v vodah Slonokoščene obale.

               1.2

               Pristojni organ pripravi seznam plovil, ki so določena, da na krov sprejmejo opazovalca, in seznam opazovalcev, imenovanih za vkrcanje. Seznama se posodabljata. Takoj po pripravi in vsake tri mesece po njuni posodobitvi se ju predloži Evropski komisiji.

               1.3

               Pristojni organ sporoči zadevnim lastnikom plovil ali njihovim zastopnikom ime opazovalca, imenovanega za vkrcanje na plovilo, ob izdaji dovoljenja ali najpozneje 15 dni pred predvidenim datumom vkrcanja opazovalca.

         2.   Opazovalec se na plovilo vkrca za eno ribolovno potovanje. Vendar je na izrecno zahtevo pristojnih organov Slonokoščene obale na krovu lahko prisoten tudi več potovanj, odvisno od povprečnega trajanja potovanja določenega plovila. To zahtevo pristojni organ izrazi takrat, ko sporoči ime opazovalca, imenovanega za vkrcanje na zadevno plovilo.
   3.   O pogojih za vkrcanje opazovalca na plovilo se sporazumno dogovorijo lastnik plovila ali njegov zastopnik in pristojni organ.
   4.   Po obvestilu o seznamu izbranih plovilih se opazovalec na začetku prvega potovanja v ribolovnih vodah Slonokoščene obale vkrca na plovilo v pristanišču, ki ga izbere lastnik plovila.
   5.   Zadevni lastniki plovil sporočijo imena pristanišč podregije in datume za vkrcanje opazovalcev v roku dveh tednov in z desetdnevnim predhodnim obvestilom.
   6.   Če se opazovalec vkrca na krov v državi, ki se ne nahaja v podregiji, njegove potne stroške krije lastnik plovila. Če plovilo, ki ima regionalnega opazovalca na krovu, zapusti regionalne vode, se stori vse potrebno, da se opazovalcu čim prej zagotovi vrnitev na stroške lastnika plovila.
   7.   Če opazovalec ob dogovorjenem času oziroma v dvanajstih urah po dogovorjenem času ni prisoten na dogovorjenem kraju, je lastnik plovila samodejno oproščen obveznosti vkrcanja opazovalca.
   8.   Opazovalci se na krovu obravnavajo kot častniki. Ko plovilo pluje v vodah Slonokoščene obale, opravljajo naslednje naloge:

               8.1

               opazovanje ribolovnih dejavnosti plovil;

               8.2

               preverjanje položaja plovil, ki opravljajo ribolovne dejavnosti;

               8.3

               biološko vzorčenje v okviru znanstvenih programov;

               8.4

               beleženje uporabljenega ribolovnega orodja;

               8.5

               preverjanje podatkov o ulovu v ribolovnih vodah Slonokoščene obale, ki so zapisani v ladijskem dnevniku;

               8.6

               preverjanje deleža prilova in ocena količine zavrženih vrst tržnih rib;

               8.7

               sporočanje svojemu pristojnemu organu podatkov o ribolovu na ustrezen način, vključno s količino ulova in prilova na krovu.

         9.   Poveljnik stori vse, kar je v njegovi moči, da zagotovi fizično varnost in dobro počutje opazovalca med izvajanjem njegovih nalog.
   10.   Opazovalec ima na voljo vso opremo, ki jo potrebuje za opravljanje svojih nalog. Poveljnik mu omogoči dostop do sredstev komuniciranja, potrebnih za opravljanje njegovih nalog, dokumentacije, neposredno povezane z ribolovnimi dejavnostmi plovila, vključno z ladijskim dnevnikom in navigacijskim dnevnikom, in tistih delov plovila, ki so potrebni za lažje izvajanje njegovih nalog.
   11.   Opazovalec med bivanjem na krovu:

               11.1

               stori vse potrebno, da zagotovi, da njegovo vkrcanje in navzočnost na krovu plovila ne prekinjata in ne ovirata ribolovnih dejavnosti;

               11.2

               spoštuje premoženje in opremo na krovu ter zaupnost vseh dokumentov, ki pripadajo omenjenemu plovilu.

         12.   Ob koncu obdobja opazovanja in pred izkrcanjem opazovalec pripravi poročilo o dejavnostih, ki ga pošlje pristojnim organom, en izvod pa Evropski komisiji. Podpiše ga v navzočnosti poveljnika plovila, ki lahko poročilu pripiše kakršne koli ugotovitve ali zahteva pripis ugotovitev, ki se mu zdijo potrebne, nato pa se podpiše še sam. Izvod poročila se poveljniku izroči, ko se opazovalec izkrca.
   13.   Lastniki plovil krijejo stroške nastanitve in hrane opazovalcev pod enakimi pogoji kot za častnike, v skladu s praktičnimi možnostmi plovila.
   14.   Plačo in socialne prispevke za opazovalca krije pristojni organ.
   15.   Pogodbenici se z zainteresiranimi tretjimi državami čim prej posvetujeta o določitvi sistema regionalnih opazovalcev in izbiri pristojne regionalne ribolovne organizacije. Plovila, ki jim je na podlagi Sporazuma dovoljen ribolov v ribolovni coni Slonokoščene obale, do začetka izvajanja sistema regionalnih opazovalcev namesto slednjih sprejmejo na krov opazovalce, ki jih določijo pristojni organi Slonokoščene obale, v skladu z zgoraj navedenimi pravili.
   POGLAVJE VII
   Nadzor
   1.   Evropska skupnost v skladu s točko 13 oddelka 1 te priloge vodi posodobljen osnutek seznama plovil, ki jim je bilo ribolovno dovoljenje izdano v skladu z določbami tega protokola. Seznam se organom Slonokoščene obale, pristojnim za nadzor ribištva, pošlje takoj, ko je sestavljen, in vsakič, ko se posodobi.
   2.   Po prejemu navedenega osnutka seznama in obvestila o plačilu predplačila iz točke 3 oddelka 2 poglavja I te priloge, ki ga Evropska komisija pošlje organom obalne države, pristojni organ Slonokoščene obale vnese plovilo na seznam plovil, ki jim je dovoljen ribolov, ter ga pošlje organom, pristojnim za nadzor ribištva. V tem primeru lahko lastnik plovila prejme overjen izvod seznama, ki ga hrani na krovu namesto ribolovnega dovoljenja, dokler le-to ni izdano.
   3.   Vstop v cono in izstop iz nje:
   3.1   Plovila Skupnosti najmanj tri ure vnaprej obvestijo pristojne organe Slonokoščene obale, pristojne za nadzor ribištva, o nameravanem vstopu v ribolovno cono Slonokoščene obale ali izstopu iz nje, ter prijavijo skupno količino in vrste ulova na krovu.
   3.2   Ko plovila obvestijo o izstopu iz cone, sporočijo tudi svoj položaj. Te informacije je treba po možnosti poslati po telefaksu (225 21 35 04 09 ali 225 21 35 63 15) ali po elektronski pošti (…) ali, če nobeno od navedenega ni možno, po radijski zvezi (klicna koda).
   3.3   Plovila, ki so odkrita pri izvajanju ribolova in o tem predhodno niso obvestila pristojnega organa Slonokoščene obale, se obravnavajo kot plovila, ki kršijo določbe.
   3.4   Plovilom se ob izdaji ribolovnega dovoljenja sporoči tudi številka telefaksa, telefonska številka in elektronski naslov.
   4.   Nadzorni postopki
   4.1   Poveljniki plovil Skupnosti, ki opravljajo ribolovne dejavnosti v ribolovnih vodah Slonokoščene obale, dovolijo in omogočijo vkrcanje in opravljanje nalog uradnikom Slonokoščene obale, odgovornim za inšpekcijske preglede in nadzor nad ribolovnimi dejavnostmi.
   4.2   Ti uradniki se na krovu ne zadržujejo dlje, kot je potrebno, da opravijo svoje naloge.
   4.3   Po vsakem opravljenem inšpekcijskem pregledu se poveljniku plovila izda potrdilo.
   5.   Satelitski nadzor
   5.1   V skladu z določbami Dodatka 3 se izvaja satelitski nadzor vseh plovil Skupnosti, ki opravljajo ribolovne dejavnosti na podlagi tega sporazuma. Te določbe začnejo veljati deseti dan po tem, ko vlada Slonokoščene obale obvesti Delegacijo Evropske komisije v Slonokoščeni obali o začetku delovanja Centra za spremljanje ribolova (FMC) Slonokoščene obale.
   6.   Pregled plovila
   6.1   Pristojni organi Slonokoščene obale najpozneje v 36 urah obvestijo državo zastave in Evropsko komisijo o vseh pregledih plovil Skupnosti in kaznih za plovila Skupnosti v ribolovnih vodah Slonokoščene obale.
   6.2   Država zastave in Evropska komisija istočasno prejmeta kratko poročilo o okoliščinah in razlogih za zadevni pregled plovila.
   7.   Zapisnik o pregledu plovila
   7.1   Ko pristojni organ Slonokoščene obale sestavi zapisnik, ga poveljnik plovila podpiše.
   7.2   Ta podpis ne vpliva na pravice poveljnika ali njegovo obrambo, s katero se lahko zagovarja pred domnevno kršitvijo. Če poveljnik odkloni podpis zapisnika, mora za to pisno navesti razloge, inšpektor pa pripiše zaznamek „odklonil podpis“.
   7.3   Poveljnik mora s plovilom vpluti v pristanišče, ki ga določijo organi Slonokoščene obale. V primeru manjših kršitev lahko pristojni organ Slonokoščene obale plovilu, ki je pregledano, dovoli, da nadaljuje ribolovne dejavnosti.
   8.   Posvetovalni sestanek v primeru pregleda plovila
   8.1   Pred sprejetjem morebitnih ukrepov proti poveljniku ali posadki plovila ali v zvezi s tovorom in opremo na plovilu, razen tistih za varovanje dokazov o domnevni kršitvi, se v roku enega delovnega dne po prejemu zgoraj omenjenih informacij izvede posvetovalni sestanek med Evropsko komisijo in pristojnimi organi Slonokoščene obale, ki se ga po možnosti udeleži predstavnik zadevne države članice.
   8.2   Na sestanku si strani izmenjajo ustrezne dokumente ali informacije, ki bi lahko pomagale pri pojasnitvi okoliščin ugotovljenih dejstev. Lastnika plovila ali njegovega zastopnika se obvesti o sklepih navedenega sestanka in o ukrepih, ki sledijo pregledu plovila.
   9.   Reševanje sporov v zvezi s pregledom plovila
   9.1   Pred uvedbo sodnega postopka se domnevna kršitev poskuša razrešiti s postopkom poravnave. Ta postopek se zaključi najpozneje tri delovne dni po pregledu vozila.
   9.2   V primeru postopka poravnave se višina denarne kazni določi v skladu z zakonodajo Slonokoščene obale.
   9.3   Če spora ni možno razrešiti sporazumno in se ga predloži pristojnemu sodnemu organu, lastnik plovila na banki, ki jo določijo pristojni organi Slonokoščene obale, položi bančno varščino, v kateri so zajeti stroški pregleda plovila ter denarne kazni in nadomestila, naloženi odgovornim za kršitev.
   9.4   Do zaključka sodnega postopka je bančna varščina nepreklicna. Sprosti se takoj, ko se sodni postopek konča brez obsodbe. Prav tako pristojni organi Slonokoščene obale sprostijo preostanek zneska v primeru, ko obsodba nalaga denarno kazen, ki je nižja od položene varščine.
   9.5   Zaplemba plovila se ukine in njegova posadka sme zapustiti pristanišče:

               —

               ko so obveznosti, ki izhajajo iz postopka poravnave, izpolnjene ali

               —

               ko je bančna varščina iz točke 9.3 položena in jo pristojni organi Slonokoščene obale sprejmejo do zaključka sodnega postopka.

         10.   Pretovarjanje
   10.1   Plovila Skupnosti, ki želijo pretovoriti ulov v vodah Slonokoščene obale, to storijo v pristaniščih ali/in sidriščih pristanišč Slonokoščene obale.
   10.2   Lastniki takšnih plovil morajo pristojnim organom Slonokoščene obale najmanj 24 ur vnaprej sporočiti:

               —

               imena ribiških plovil, iz katerih bo potekalo pretovarjanje,

               —

               ime, številko IMO in zastavo tovornega plovila,

               —

               tonažo po vrstah, ki se bodo pretovorile,

               —

               dan in mesto pretovarjanja.

         10.3   Pretovarjanje se šteje za izstop iz ribolovne cone Slonokoščene obale. Plovila morajo zato pristojnim organom Slonokoščene obale predložiti poročila o ulovu in jih obvestiti, ali nameravajo nadaljevati z ribolovom ali zapustiti ribolovno cono Slonokoščene obale.
   10.4   Vsako pretvarjanje ulova, ki ni omenjeno zgoraj, je v ribolovni coni Slonokoščene obale prepovedano. Vsaka oseba, ki krši navedeno določbo, se kaznuje v skladu z zakonodajo Slonokoščene obale.
   11.   Poveljniki plovil Skupnosti, ki raztovarjajo ali pretovarjajo v pristanišču Slonokoščene obale, dovolijo in omogočijo inšpektorjem Slonokoščene obale, da nadzirajo te dejavnosti. Po vsakem opravljenem inšpekcijskem pregledu se poveljniku plovila izda potrdilo.


title: Sklep Sveta z dne 26. maja 2016 o imenovanju članov in namestnikov članov upravnega odbora Evropskega inštituta za enakost spolov

text:
               4.6.2016

               SL

               Uradni list Evropske unije

               C 199/5

         SKLEP SVETA
   z dne 26. maja 2016
   o imenovanju članov in namestnikov članov upravnega odbora Evropskega inštituta za enakost spolov
   (2016/C 199/05)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost spolov (1) in zlasti člena 10 Uredbe,
   ob upoštevanju naslednjega:

               (1)

               V členu 10 Uredbe (ES) št. 1922/2006 je med drugim določeno, da bi Svet moral imenovati 18 članov in namestnikov članov upravnega odbora Evropskega inštituta za enakost spolov za triletno obdobje.

               (2)

               Osemnajst držav članic (Belgija, Češka republika, Danska, Nemčija, Irska, Grčija, Španija, Francija, Hrvaška, Italija, Ciper, Latvija, Litva, Madžarska, Poljska, Portugalska, Slovenija in Švedska) bi moralo predlagati člane in namestnike članov za obdobje od 1. junija 2016 do 31. maja 2019.

               (3)

               Vlade vseh navedenih držav članic so Svetu predložile sezname kandidatov –

         SPREJEL NASLEDNJI SKLEP:
   Člen 1
   Za člane in namestnike članov upravnega odbora Evropskega inštituta za enakost spolov se za obdobje od 1. junija 2016 do 31. maja 2019 imenujejo:
   PREDSTAVNIKI VLAD

               Država

               Člani

               Namestniki članov

               Belgija

               Michel PASTEEL

               Liesbet STEVENS

               Češka

               Andrea BARŠOVÁ

               Lucia ZACHARIÁŠOVÁ

               Danska

               Kira APPEL

               Søren FELDBÆK WINTHER

               Nemčija

               Christine MORGENSTERN

               Birgit SCHWEIKERT

               Irska

               Pauline MOREAU

               John HURLEY

               Grčija

               Ana MEGALU

               Španija

               Rosa URBÓN IZQUIERDO

               Paloma LÓPEZ-IZQUIERDO BOTÍN

               Francija

               Stéphanie SEYDOUX

               Alexis RINCKENBACH

               Hrvaška

               Helena ŠTIMAC RADIN

               Gordana OBRADOVIĆ DRAGIŠIĆ

               Italija

               Monica PARRELLA

               Tiziana ZANNINI

               Ciper

               Kaliopa AGAPIU JOSEFIDES

               Demetris MICHAELIDES

               Latvija

               Diāna JAKAITE

               Agnese GAILE

               Litva

               Rita ŽEMAITYTĖ-TACK

               Dalia LEINARTĖ

               Madžarska

               Zsuzsanna GERBERNÉ FARKAS

               Tamás Antal HEIZER

               Poljska

               Rita KAMEDUŁA-TOMASZEWSKA

               Anna GRĘDZIŃSKA

               Portugalska

               Maria de Fátima DUARTE

               Teresa Margarida FRAGOSO

               Slovenija

               Maruša GORTNAR

               Jasna JERAM

               Švedska

               Lenita FREIDENVALL

               Annika MANSNÉRUS

         Člen 2
   Ta sklep začne veljati na dan sprejetja.

      V Bruslju, 26. maja 2016

            Za Svet

            Predsednik

         H.G.J. KAMP

      (1)  UL L 403, 30.12.2006, str. 9.


title: Sklep Komisije z dne 18. aprila 2001 o izmenjavi pisem o spremembi točke B Priloge k Sporazumu med Evropsko skupnostjo in Republiko Bolgarijo o vzajemni zaščiti in nadzoru imen vin (notificirano pod dokumentarno številko K(2001) 1080)

text:
Pomembno pravno obvestilo

|

32001D0339

Uradni list L 121 , 01/05/2001 str. 0045 - 0045

		Sklep Komisijez dne 18. aprila 2001o izmenjavi pisem o spremembi točke B Priloge k Sporazumu med Evropsko skupnostjo in Republiko Bolgarijo o vzajemni zaščiti in nadzoru imen vin(notificirano pod dokumentarno številko K(2001) 1080)(2001/339/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Sklepa Sveta 93/722/ES z dne 23. novembra 1993 o sklenitvi sporazuma med Evropsko skupnostjo in Republiko Bolgarijo o vzajemni zaščiti in nadzoru imen vin [1], in zlasti člena 3 Sklepa,ob upoštevanju naslednjega:(1) Po členu 3 Sklepa Sveta o sklenitvi Sporazuma med Evropsko skupnostjo in Republiko Bolgarijo o vzajemni zaščiti in nadzoru imen vin je Komisija za izvajanje člena 13 Sporazuma pooblaščena skleniti potrebne pravne akte o spremembi Sporazuma skladno s postopkom iz člena 83 Uredbe Sveta (EGS) št. 822/87 z dne 16. marca 1987 o skupni ureditvi trga za vino [2]. Uredbo (EGS) št. 822/87 je nadomestila Uredba (ES) št. 1493/1999 [3], kakor je bila nazadnje spremenjena z Uredbo (ES) št. 2826/2000 [4].(2) Komisija, v imenu Skupnosti, in Republika Bolgarija sta dosegli sporazum v obliki izmenjave pisem. Izmenjavo pisem je treba potrditi.(3) Upravljalni odbor za vino ni podal svojega mnenja v roku, ki ga je določil njegov predsednik –SKLENILA:Člen 1Izmenjava pisem o spremembi točke B Priloge k Sporazumu med Evropsko skupnostjo in Republiko Bolgarijo o vzajemni zaščiti in nadzoru imen vin, se odobri v imenu Skupnosti.Besedilo izmenjave pisem je priloženo temu sklepu.Člen 2Ta sklep in besedilo izmenjave pisem, predvideno v členu 1, se objavita v Uradnem listu Evropskih skupnosti.V Bruslju, 18. aprila 2001Za KomisijoFranz FischlerČlan Komisije[1] UL L 337, 31.12.1993, str. 11.[2] UL L 84, 27.3.1987, str. 1.[3] UL L 179, 14.7.1999, str. 1.[4] UL L 328, 23.12.2000, str. 2.--------------------------------------------------